**Referat fra bestyrelsesmøde i Fjand Sommerhusforening**

Fredag den 15. maj 2015 hos Knud

Hele bestyrelsen til stede

1. Generalforsamling

Bo skriver indbydelse til fest og generalforsamling, skal være udsendt senest 1. juli 2015.

Bo, Knud og Raymond er på valg. Bo og Knud ønsker ikke at genopstille.

2. Sommerfest

Knud sørger for at bestille kød.

Ryan sætter telt op torsdag og har sagt ja til at være grillmester lørdag.

Malene og evt. Nicolai spørges, om hun/de vil arrangere noget for børnene fredag formiddag. Inge Lise kontakter Malene.

Gratis morgenkaffe kl. 9.30 fredag. Tilmelding skal ske sammen med tilmelding til lørdag aften. Det er ikke aftalt, hvem der skal sørge for arrangementet.

Jan laver/sender huskeliste.

Vi holder et kort opfølgningsmøde i begyndelsen af ferieperioden.

3. Hjemmesiden

Ved opdatering er en del af vores materiale forsvundet og kan ikke genskabes. Den nuværende kontrakt opsiges.

På generalforsamlingen forelægges, om vi skal have ny hjemmeside eller udelukkende bruge facebook. Separat punkt til dagsordenen.

4 -5. Hegnssag

Knud har kontaktet formanden for Teknisk Udvalg om mulighederne for håndhævelse af den nuværende lokalplan eller om udarbejdelse af en ny lokalplan, så det vil være tilladt at hegne terrassen tæt på huset og ikke andet.

Punkt til generalforsamlingen, om lokalplanen skal justeres. Advokat Pernille Blach kontaktes mht mulighederne.

Skal bestyrelsen arbejde på at håndhæve de stier og hegn, der findes?

6. Lejepriser

Naturstyrelsen har oplyst, at man overvejer at sætte lejen til 5% af grundenes vurdering. Har ikke den store betydning hos os efter Jans vurdering.

7. Kloakering

Bo, Erik og Inge Lise har deltaget i et orienteringsmøde med Holstebro Kommune om spildevandsplanen gældende fra 2017. Intet ligger fast, før den politiske behandling af forslaget er afgjort.

8. Bunkerne

Arbejdet med at fjerne bunkere er nu genoptaget.

9. Kystsikring

Intet nyt siden sidst her i området.

10. Sammenlægning af vejlaug

Godkendt af Grundejerforeningen Sletten. De resterende husejere på Sletten spørges skriftligt, om de vil deltage.

11. Skiltning

Der mangler skiltning med husnumre på Sletten og ”privat vej”. Raymond og Erik finder en løsning.

12. Cykelsti til Husby

Der er nedsat en, for os hidtil ukendt, arbejdsgruppe, som arbejder for anlæg af cykelstien. Vi bakker 100% op om initiativet. Jan kontakter arbejdsgruppen.